Umhverfis - og auðlindaráðuneyti hefur kynnt í samráðsgátt áform um breytingar á lögum um verndar - og orkunýtingaráætlun . Áformin eru liður í að móta opinbera stefnu til framtíðar um vindorku hér á landi og leyfisveitingarferli hennar . Umhverfis - og auðlindaráðherra setti fyrr á árinu á fót starfshóp til að skoða málefni vindorku í ljósi áherslu í stefnuyfirlýsingu ríkisstjórnarinnar á nauðsyn lagasetningar um málaflokkinn . Í hópnum eiga sæti fulltrúar atvinnuvega - og nýsköpunarráðuneytis , samgöngu - og sveitarstjórnarráðuneytisins auk umhverfis - og auðlindaráðuneytisins . Meðal verkefna hópsins er að setja fram tillögur um hvernig ná megi sátt um hagnýtingu vindorku hér á landi og vinna að því búnu drög að nauðsynlegum breytingum á lögum nr. 48 / 2011 , um verndar - og orkunýtingaráætlun ( rammaáætlun ) . Meðal þess sem fram kemur í áformaskjalinu er að vindur sé ekki jafn staðbundinn orkukostur og hefðbundnari virkjunarkostir enda hægt að hagnýta hann á flestum stöðum landsins . Virkjun vindorku krefjist almennt styttri undirbúnings - og framkvæmdatíma en vatnsafls - eða jarðvarmavirkjanir . Á hinn bóginn sé mikilvægt að móta opinbera stefnu um hvar eigi og hvar eigi ekki að byggja upp vindorkumannvirki í því skyni að koma í veg fyrir að vindorkuver séu byggð á svæðum sem ekki henti fyrir slíka uppbyggingu . Markmið þeirra breytinga sem lagðar verða til á lögunum , er að málsmeðferð og meðhöndlun vindorku innan rammaáætlunar taki mið af séreðli vindorkunnar sem orkukosts . Gert er ráð fyrir að ákvörðun um staðsetning vindorkuvera byggist á heildstæðu mati sem taki til umhverfis - , samfélags - og kerfislægra þátta . Þá er gert ráð fyrir að ferli vegna mats á virkjunarkosti og töku ákvarðana um leyfi , verði markvissara , einfaldara og skjótara þar sem byggt verði á skýrri stefnumörkun um staðsetningu slíkrar starfsemi . Umsögnum um áformin skal skilað í samráðsgátt Stjórnarráðsins eigi síðar en 2. janúar 2020 .